[{"text_idx": "#000002", "text": "En la j\u0302au\u0306da elsendo ni dau\u0306re sondokumente akompanas la 107-an UK-on en Montrealo. Hodiau\u0306 komence, kiel multaj aliaj ni rapidis por la Esperantologia Konferenco. El g\u0302i ni prezentas konkludan sonscenon de la prelego de profesorino Sabine Fiedler pri \u201eKiel Esperantologio kontribuas / povas kontribui al aliaj fakoj\u201d. Hodiau\u0306 ni prezentas la 2-a sonraporton de vicprezidanto de UEA, Fernando Maia pri la trapaso de la kongresaj tagoj. En la programo al niaj demandoj respondas per speciala raporteto Bill Mak el Hongkongo ebligante al ni kaj espereble al c\u0302iuj au\u0306skultantoj emocie sperti la kongresan etoson. Kroma sonsceno en la programo rilatas al la prelego en Scienca Kafejo pri \u201eLa teoremo de Pitagoro\u201d de Franc\u0327ois Lo Jacomo, kiu antau\u0306invitis por g\u0302i per aparta videaj\u0302o. Rilate al la vespera arta programo kaj i.a. koncerto de Bang\u0302o Esperanto ni memorigas fragmente la kanzonon \u201cMi volas danci kun vi\u201d. La apudanta la programinformon foto de Tamara Anna Koziej el la grupo UK 2022 c\u0302e Telegramo bildigas scenon pri la publika kunsido de la Akademio de Esperanto.\nEn unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]